Salutem cum deprecamine obsequioso. Reuerende domine Jacobe. Significauit michi exactor Stenarus, quod habetis equum valentem pro equiciis, dixitque vos velle equum talem conducere pro eiisdem; quare egregietatem vestram deprecor, vt michi eundem fauere velitis pro certo conductu. Non volo cum pluribus equiciis aggrauare sed solum cum 4:or, et est hic optimus pro eo transitus securusque(?). Pater reuerende, vnum est quod volo, ne d[ominat]io v[estra] habeat me jngratum vt significem vobis voluntatem meam. Equum volo conducere pro tanto precio quanto velitis secundum discrecionem, sed concessivum modo quero, Quare timeo me incurrere periculum propter varias causas. Non valeo vitam propriam conseruare extra; mayus est quomodo animal irracionale. Jdcirco dignemini per scripta michi resignare quomodo vester nutus erit; omnia pro posse adimplebo. Velit paternitas vestra complere meum optatum legare cum latorepresencium; tractetur quantum bene poterimus. Cum hiis breuibus felicissime valete; parcatis ruditati scripture et dictaminis precor jnstantissime. Ex Nyakirkya. Johannes Stuth. Adress: Honorifico viro circumspectoque domino, domino Jacobo, jncliti viri dominj Swantonis cancellario, ciuitatem etc.